ททท.สมุทรสาคร จัดงานเทศกาลอาหารทะเล โชว์ศักยภาพเมืองแห่งอาหารทะเล เปิดเมืองต้อนรับนักท่องเที่ยว
นายอรรถพล วรรณกิจ ผู้อำนวยการการท่องเที่ยวแห่งประเทศไทย (ททท.) สำนักงานสมุทรสงคราม เปิดเผยว่า ททท. จัดงานเทศกาลอาหารทะเลสมุทรสาคร  “Mahachai Seafood Festival" ขึ้น ถือเป็นการกลับมาจัดงานอีกครั้งหลังจากสถานการณ์โควิด-19 ได้คลี่คลายลง แสดงให้เห็นถึงศักยภาพการเป็นเมืองแห่งอาหารทะเล เป็นการเปิดเมืองต้อนรับนักท่องเที่ยวให้กลับมาท่องเที่ยวและได้ทำความรู้จักกับอาหารทะเลสดใหม่ในราคามิตรภาพ ซึ่งภายในงานมีร้านอาหารชื่อดังจากชมรมร้านอาหารจังหวัดสมุทรสาคร  ทั้งหมด 23  แห่ง อาทิ ครัวข้าวหอม นิวรสทิพย์และเมนูอาหารทะเลกว่า 50 เมนู สำหรับการจัดงานดังกล่าว ดำเนินการตามมาตรการป้องกันโควิด-19 และมาตรฐานตามกระทรวงสาธารณสุขอย่างเคร่งครัด งานเทศกาลอาหารทะเลสมุทรสาคร  “Mahachai Seafood Festival” จัดขึ้นตั้งแต่วันนี้จนถึงวันที่ 1 สิงหาคม 2565 ตั้งแต่เวลา 16.00 น. เป็นต้นไป ณ ริมเขื่อนศาลเจ้าพ่อหลักเมืองสมุทรสาคร